בשנת 1770 מופו הכבישים במקום, כאשר החלק של דרך העגלות שעבר בעיירה כונה רחוב "טרייד" והחלק של הדרך החוצה אותה כונה רחוב "טריון", על שם ויליאם טריון, המושל המלכותי של צפון קרוליינה. העיירה נקראה על שם המלכה שרלוט ממקלנבורג-שטרליץ, אשתו הגרמניה של ג'ורג' השלישי, מלך הממלכה המאוחדת, בתקווה למצוא חן בעיניו. אולם היחסים עם המלך לא היו תקינים וב-20 במאי 1775, אנשי העיירה חתמו על הצהרת העצמאות של מקלנבורג, הצהרת עצמאות ראשונה בשלוש עשרה המושבות.
במהלך מלחמת העצמאות של ארצות הברית הייתה שארלוט נקודת חניה עבור כוחות בריטים ואמריקאים בזמנים שונים, וזכה לכינוי "קן צרעות" שניתן לו על ידי המפקד הבריטי ששבע במקום מרורים.
אמנם העיר נחשבת למוצא הפרסביטריאניזם בדרום ארצות הברית, אך נבנו בה כנסיות רבות מזרמים רבים, דבר שהקנה לשארלוט את הכינוי "עיר הכנסיות". אוכלוסיית העיר צמחה מאוד אחרי מלחמת האזרחים האמריקנית ולאחר בניית קווי רכבת בסביבת העיר. במהלך מלחמת העולם הראשונה נבנה בסיס צבאי ליד העיר. מרבית מהחיילים המשוחררים נשארו לגור בעיר, דבר שגרם לזינוק שני בגודל האוכלוסייה.
תעשיית הבנקאות בעיר פרחה במהלך שנות ה-70 וה-80 של המאה ה-20 והבנק אוף אמריקה התמקם בעיר. ב-2008 שארלוט הוערכה כמרכז הגדול ביותר של הבנקאות אחרי ניו יורק.
בשנת 1989 פגע סופת הוריקאן בעיר וגרמה לנזק רב.
במהלך השנים 2015–2016 התרחשו כמהומות גזע רבות בעיר, כתוצאה מהרג שנוי במחלוקת של אפרו-אמריקאים בידי שוטרים.
תחבורה.
בשטח העיר ממוקם נמל התעופה הבינלאומי "שארלוט דאגלס", שהוא השמיני בגודלו בארצות הברית. כשדה תעופה עתודתי מנוצל שדה הנמצא בקרבת העיר מונרו.
דמוגרפיה.
נכון לשנת 2015, גרים בעיר כ-827,000 בני אדם.
גזע.
נכון לשנת 2010:
בשנת 1957 התפרסמה דורותי קאונטס כאחת התלמידות האפרו-אמריקאיות הראשונות שניסתה ללמוד בתיכון הארי הארדינג בשארלוט, אך נאלצה לנטוש את בית הספר לאחר הטרדות והצקות בלתי פוסקות מצד התושבים וחבריה לכיתה. חמישים שנים מאוחר מכן, בשנת 2008, העניק תיכון הארדינג לדורותי קאונטס תואר לשם כבוד, ובשנת 2010 היא קיבלה התנצלות פומבית מנציגי החבורה שהטרידה אותה ב-1957. תיכון הארדינג גם העניק את שמה של קאונטס לספרייה שלו, פעולה שרק לעיתים רחוקות מתבצעת עוד בחייו של אדם.
לאורך ההיסטוריה ועד היום שארלוט היא עיר פרוטסטנטית, אך בעשורים האחרונים ישנם שינויים דמוגרפיים בנושא זה. אחד הזרמים המרכזיים ביותר בשארלוט כיום הוא הזרם הפרסביטריאניסטי. בנוסף על זרמים אלו, ישנם עוד זרמים נוצריים כגון המתודיזם, האדוונטיזם והבפטיזם.
בשארלוט ישנה הקהילה היהודית הגדולה ביותר בקרוליינה (כולל קרוליינה הדרומית). קהילה יהודית זו מונה כ-0.57% מכלל האוכלוסייה. לקהילה ישנם כשני בתי כנסת, עיתון יהודי, בית ספר יסודי ומרכז קהילתי.
כ-0.32% מתושבי העיר הם מוסלמים.
כ-51.91% מתושבי שארלוט הצהירו על עצמם כדתיים אדוקים, מה שמציב את שארלוט כעיר השנייה הדתייה ביותר במדינה אחרי וינסטון סיילם.
פוליטיקה וממשל.
השלטון המקומי מורכב מראש עיר הנבחר אחת לשנתיים (ללא מגבלות על אורך כהונה מצטבר) ומועצת העיר. ראש העיר אמנם אינו יכול להצביע במליאת המועצה (אלא אם כן יש תיקו), אך הוא יכול להטיל וטו על החלטות המועצה, זאת בניגוד לעיריות רבות בארצות הברית. את הוטו של ראש העיר ניתן לעקוף באמצעות תמיכתם של שני שלישים מחברי המועצה. מועצת העיר מורכבת מ-11 נציגים- 7 נבחרים במחוזות בחירה וכארבעה נבחרים על ידי כלל העיר.
בניגוד לערים אחרות בקרוליינה הצפונית, הבחירות לעירייה הן מפלגתיות. ראש העיר הנוכחי הוא מן המפלגה הדמוקרטית.
אמנם שארלוט נוטה להצביע למפלגה הדמוקרטית, אך ישנו ריכוז מצביעים גבוה למפלגה הרפובליקנית בדרום מרכז העיר.
מלש&quot;ב
מועמד לשירות ביטחון
כוחות הבטחון
ראשל&quot;צ
פרס אבי חי
פרס אבי חי היה פרס שנתי ליחידים ומוסדות הפועלים לקירוב לבבות בין המחנות השונים בחברה היהודית בישראל, גובה הפרס עמד על 100 אלף ש"ח, מטעם קרן אבי חי.
הפרס הוענק לפעילים, יחידים ומוסדיים, בעיקר בתחום החינוך. מורים, מחנכים, ראשי מוסדות חינוכיים, המצטיינים בפעולה חינוכית שעונה על מטרות היסוד של קרן אבי חי.
זכיות.
המידע מתוך אתר הקרן:
ביונסה
ביונסה ג'יזל נואלס-קרטר (באנגלית: Beyoncé Giselle Knowles-Carter, נולדה ב-4 בספטמבר 1981), המוכרת לרוב בשמה הפרטי ביונסה, היא זמרת, פזמונאית, מפיקה מוזיקלית, רקדנית, ושחקנית אמריקאית.
מכרה למעלה כ-170 מיליון תקליטים כאמנית סולו, ו-60 מיליון תקליטים בתור חברת הלהקה דסטיניז צ'יילד. ששת אלבומי הסולו שלה הגיעו ברצף למקום הראשון במצעד הבילבורד 200 והיא הזמרת היחידה שעשתה זאת. עשרה משיריה למקום הראשון במצעד הבילבורד הוט 100. הוכתרה על ידי המגזין בילבורד כאמן המשפיע ביותר במוזיקה של העשור השני של המאה ה-21.
זכתה ב-28 פרסי גראמי ומחזיקה בשיא זכיות בפרס זה. הוכתרה כמוזיקאית המצליחה ביותר בעשור הראשון של המאה ה-21 על ידי איגוד תעשיית ההקלטות האמריקאי ועל ידי מצעד הבילבורד. שיאנית פרסי ה-VMA של MTV עם 24 זכיות, שיאנית זכיות בפרסי ה-BET, פרסי ה-Soul Train Awards ופרסי הבילבורד (22). בטקס פרסי המוזיקה האמריקאית בשנת 2007 זכתה ב"פרס האומן הבינלאומי", פרס שניתן עד היום לחמישה אמנים בלבד. בשנת 2008 זכתה בפרס "אגדה" בטקס פרסי המוזיקה העולמית והייתה לאישה הראשונה שקיבלה פרס זה. בטקס פרסי ה-VMA 2014 קיבלה את פרס מפעל חיים על שם מייקל ג'קסון.
ביונסה נכללה ברשימת 100 האנשים המשפיעים ביותר בעולם של מגזין טיים בשנים 2013, 2014 ו-2016. ביוני 2014 פורסמה במגזין "פורבס" רשימת 100 הסלבריטאים החזקים ביותר בעולם וביונסה נבחרה למקום הראשון. נכון לשנת 2020 מוערך הונה של ביונסה ב-500 מיליון דולר.
ביוגרפיה.
נואלס נולדה ביוסטון, טקסס, ארצות הברית. אביה, מת'יו נואלס, הוא מפיק מוזיקלי ממשפחה אפרו-אמריקאית ומנהלה האישי לשעבר. אמה, טינה נואלס (לבית ביונסה), היא מעצבת אופנה וספרית ממוצא אפריקאי וצרפתי. היא קרויה בשם הנעורים של אמה. אחותה הצעירה סולאנג' גם היא זמרת, פזמונאית ושחקנית.
בגיל צעיר השתתפה ביונסה בתחרויות שירה וריקודים ולמדה בבית ספר לאמנויות. כשהייתה בת 7 שרה כסולנית במקהלת הכנסייה. המורה שלה לריקוד השקיע בהכשרתה באופן מיוחד ועזר לה לנצח ביותר מ-30 תחרויות שירה וריקוד מקומיות ביוסטון. הרצון של ביונסה לעסוק במוזיקה גבר כאשר ניצחה בתחרות כישרונות כשהייתה בת שבע, בה ביצעה את "Imagine" של ג'ון לנון וניצחה מתמודדים שהיו בוגרים ממנה בהרבה. ב-1990 כאשר הייתה בת 9 נרשמה ביונסה לבית הספר היסודי "פארקר" שביוסטון, בית ספר שלימד מוזיקה שם הופיעה עם מקהלת בית הספר. היא נרשמה לתיכון "אומניות הבמה ואומנות חזותית" שביוסטון ולאחר מכן עברה לתיכון "אליף אלסיק".
קריירה.
דסטיניז צ'יילד.
להקת הבנות דסטיניז צ'יילד הוקמה על ידי ביונסה ולאטביה רונסון בשנת 1990 כשהיו בנות 9, לאחר שאביה של ביונסה מת'יו הבחין בכישרון שלה. לאחר מכן הצטרפו ללהקה לטויה לאקט וקלי רולנד. אביה של ביונסה מת'יו נואלס היה מנהלה של הלהקה. הלהקה נחשבת ללהקת בנות המצליחה ביותר בכל הזמנים בשל מכירות הסינגלים והאלבומים שלהן: כ-60 מיליון תקליטים בכל העולם במשך השנים. ללהקה ארבעה אלבומים שזיכו אותה ב-4 פרסי גראמי.
דסטיניז צ'יילד בהרכבן המקורי הוציאו יחד 2 אלבומים - "Destiny’s Child" ו-"The Writing's on the Wall" וזכו להצלחה גדולה ברחבי העולם. האלבומים הניבו מספר גדול של להיטים שכבשו את המצעדים ברחבי העולם, ביניהם "Bills, Bills, Bills" ו"Say My Name" שהגיעו למקום הראשון במצעד הבילבורד האמריקאי. במהלך שנת 1998 פרץ סכסוך בין חברות הלהקה ביונסה וקלי רולנד לבין לאטאביה רוברטסון ולטויה לאקט, מה שהוביל לפרישתן של לאקט ורוברטסון מהלהקה. את השתיים החליפו מישל ויליאמס ופארה פרנקלין - שעזבה גם היא את הלהקה כחצי שנה לאחר הצטרפותה. לאחר שפרנקלין עזבה את הלהקה הוחלט שלא להוסיף זמרת נוספת והשלוש נשארו יחד. בשנת 2001 הוציאה הלהקה את האלבום "Survivor", שהצליח מאוד והגיע למקומות הראשונים במצעדים ברחבי העולם. האלבום גם שהה שבועיים רצופים במקום הראשון במצעד הבילבורד האמריקאי. האלבום הניב מספר להיטים: "Emotions" ,"Independent Women Part I", "Survivor" ו"Bootylicious" שהגיעו לצמרת מצעד הבילבורד.
בשנת 2002 הודיעו חברות הלהקה כי הן מתכננות לקחת הפסקה מהלהקה ולהתמקד בקריירת הסולו שלהן. בשנת 2004 חזרה הלהקה להופיע עם האלבום "Destiny Fulfilled". שני הסינגלים הראשונים מהאלבום, "Lose My Breath" ו-"Solider", זכו להצלחה גדולה במצעדים ברחבי העולם. במהלך שנת 2006 הודיעו חברות הלהקה על פירוק הלהקה.
ב-10 בינואר 2013, הודיעו חברות הלהקה על הוצאת אלבום אוסף חדש שנקרא: "Love Songs". האלבום מכיל שירי עבר בנושא אהבה ואף שיר חדש שהקליטה הלהקה בשנת 2013.
בשנת 2013 ביונסה הופיעה במופע המחצית של משחק ה"סופר בול" השנתי. במהלך ההופעה הופעל השיר "Bootylicious" של הלהקה. לאחר מכן עלו לבמה קלי רולנד ומישל ויליאמס והן שרו יחד שירי עבר.
בשנת 2018, הופיעה ביונסה בפסטיבל Coachella Valley Music and Arts Festival, ובו העלתה את חברות הלהקה לשיר איתה את הלהיטים שלהן.
2002–2005: Dangerously in Love.
בשנת 2002 הוציא הראפר ג'יי זי את השיר "" בשיתוף פעולה עם ביונסה. השיר הצליח במצעדים ברחבי העולם ובמצעד האמריקאי והגיע למקום ה-4.